cyanic-selkie/wikianc huggingface dataset:
Quseir Amra
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Affreski
daqsminuri|Affresk tal-Kaliff Walid II. Quseir Amra huwa notevoli l-iktar għall-affreski fuq il-ħitan ta' ġewwa tiegħu.
Sala tar-Riċevimenti
Il-volta tad-daħla prinċipali għandha affreski ta' xeni tal-kaċċa, ta' frott u l-konsum tal-inbid, u ta' nisa għerwenin. Uħud mill-annimali murija mhumiex abbundanti fir-reġjun iżda kienu iktar komuni fil-Persja, xi ħaġa li tissuġġerixxi xi influwenza minn dawk l-inħawi. Hemm affresk li juri l-kostruzzjoni tal-binja. Ħdejn il-bażi ta' ħajt minnhom hemm re bir-raġġiera fuq it-tron. Sezzjoni li qabel kienet maġenb dan l-affresk, u li issa tinsab fil-Mużew tal-Arti Iżlamika f'Berlin, il-Ġermanja, turi sajjieda u dgħajsa f'ilmijiet b'abbundanza ta' ħut u ta' fawna.
Apsida tat-Tron
daqsminuri|Affresk ta' mara fil-banjijiet. Affresk magħruf bħala s-"sitt rejiet" juri lill-kaliff tal-Umajjad u lill-mexxejja differenti. Abbażi ta' dettalji u kitbiet impittra fl-affresk, erba' mir-rejiet tal-affresk ġew identifikati bħala l-Imperatur Biżantin, ir-Re tal-Viżigoti Rodrigu, ix-Shah Persjan tas-Sassanidi, u n-Negus tal-Etjopja. L-aħħar re għal żmien twil baqa' mhux identifikat u kien spekulat li kien xi mexxej Tork, Ċiniż jew Indjan. Issa huwa magħruf li l-aħħar re kien Imperatur taċ-Ċina. L-iskop tal-affresk mhuwiex ċar. Il-kelma Griega ΝΙΚΗ nike, li tfisser rebħa, ġiet skoperta fil-qrib, u tissuġġerixxi li l-affresk tas-"sitt rejiet" kien maħsub biex juri s-supremazija tal-kaliff fuq l-għedewwa tiegħu. Interpretazzjoni possibbli oħra hija li s-sitt figuri qed jissupplikaw x'aktarx lill-kaliff li kien ikun bilqiegħda fis-sala.
Banjijiet
L-affreski fil-kmamar kollha għajr il-caldarium jirriflettu l-parir tal-fiżiċi Għarab kontemporanji. Kienu jemmnu li l-banjijiet kienu jixorbu l-ispirti ta' dawk li kienu jmorru fihom, u li sabiex "it-tliet prinċipji vitali fil-ġisem, l-annimal, l-ispirtu u n-natura" jerġgħu jitqanqlu, il-ħitan tal-banjijiet kellhom jiġu miksija b'affreski ta' attivitajiet bħall-kaċċa, ta' maħbubin, u ta' ġonna u ta' siġar tal-palm. daqsminuri|L-affresk tas-"Sitt Rejiet", wieħed mill-iżjed affreski magħrufa ta' Quseir Amra.
Apodyterium
L-apodyterium, jew il-kamra fejn tbiddel, hija mżejna bix-xeni ta' annimali jwettqu attivitajiet umani, b'mod partikolari jdoqqu l-mużika. Affresk ambigwu partikolari fih anġlu jħares 'l isfel lejn għamla ta' bniedem imġeżwer f'liżar. Spiss ġie maħsub li kienet xi xena tal-mewt, iżda xi interpretazzjonijiet oħra ssuġġerew li l-liżar kien qed jgħatti żewġ maħbubin. L-affresk ta' tliet uċuħ suwed fuq is-saqaf ġie maħsub li jirrappreżenta l-istadji tal-ħajja. Il-Kristjani fl-inħawi jemmenu li l-figura tan-nofs hija dik ta' Ġesù.
Tepidarium
Mal-ħitan u mas-saqaf tat-tepidarium, jew banju fietel, hemm affreski ta' xeni ta' pjanti u ta' siġar simili għal dawk fil-mużajk tal-Moskea tal-Umajjad f'Damasku, is-Sirja. Barra minn hekk, hemm ukoll nisa għerwenin f'diversi pożi, u wħud minnhom jaħslu tifel jew tifla. daqsminuri|Kostellazzjoni u żodjaku mpittra fuq il-koppla tal-caldarium.
Caldarium
Il-koppla emisferika tal-caldarium jew tal-banju sħun fiha rappreżentazzjoni tas-smewwiet biż-żodjaku, fost 35 kostellazzjoni identifikabbli. Huwa maħsub li hija l-iżjed immaġni bikrija tas-sema ta' billejl li qatt ġiet impittra fuq superfiċe mhux ċatta. Ir-raġġi joħorġu mhux miċ-ċentru tal-koppla, iżda, b'mod preċiż, mill-polu ċelestjali tat-Tramuntana. L-angolu taż-żodjaku huwa pjuttost preċiż ukoll fl-affresk. L-unika żball fl-affresk hija l-ordni kontra l-arloġġ tal-istilel, li jissuġġerixxi li l-immaġni ġiet ikkupjata minn xi oħra fuq superfiċe ċatta.
Tim nazzjonali tal-futbol tal-Montenegro
It-tim nazzjonali tal-futbol tal-Montenegro (Montenegrin:Fudbalska reprezentacija Crne Gore, Фудбалска репрезентација Црне Горе) jirrappreżenta lil Montenegro fl-assoċjazzjoni tal-futbol u huwa kkontrollat ​​mill-Federazzjoni tal-futbol tal-Montenegro, il-korp governattiv għall-futbol fil-Montenegro. Il-grawnd li jużaw il-Montenegro huwa Stadju Podgorica City li jinsab ġewwa Podgorica u l-kowċ kurrenti huwa Branko Brnović.
Il-Montenegro huwa wieħed mit-timijiet internazzjonali ġodda tad-dinja, wara li daħlu fis-seħħ wara l-Tazza tad-Dinja 2006. F'dak it-turnew, l-istati indipendenti ġodda tas-Serbja u Montenegro kkompetew bħala tim magħqud u lagħbu l-aħħar logħba tagħhom fil-21 ta'Ġunju fil-fażi tal-gruppi tat-Tazza tad-Dinja.
L-24 plejers li ġejjin kienu msemmija għall-logħba ta' kwalifika tat-Tazza tad-Dinja kontra l-Ukrajna fis-7 ta' Ġunju 2013. Apparenzi u gowls huma korretti mis-7 ta' Ġunju 2013.
Sejħiet reċenti
Dawn il-plejers ġew imsejħa fl-iskwadra fl-aħħar 18-il xahar.
UEFA Jubilee Awards
Fil-50 anniversarju tal-Unjoni tal-Assoċjazzjoniet tal-Futbol Ewropew (UEFA), kull wieħed mill-assoċjazzjonijiet membri tagħha ġew mitluba mill-UEFA biex jagħżlu wieħed mill-aktar plejers pendenti tagħhom stess mill-aħħar 50 sena (1954–2003). It-52 plejers kienu magħrufa bħala l-Golden Players. Il-lista ta' plejers kienet rilaxxata f'Novembru 2003, u kienu rikonoxxuti fil-kwartieri ġenerali tal-UEFA ġewwa Nyon.
Corcovado
Corcovado ( pronunzja Portugiża:  [koʁkoˈvadu] ), li tfisser "ħotba" bil-Portugiż, hija għolja fiċ-ċentru ta' Rio de Janeiro, il-Brażil. Il-quċċata tal-granit tinstab 710 metri (2,329 pied) 'il fuq fil-Park Nazzjonali tal-Foresta ta' Tijuca. L-għolja ta' Corcovado tinsab fil-Punent taċ-ċentru tal-belt iżda hija kompletament fil-limiti tal-belt u viżibbli minn distanzi kbar. Hija magħrufa mad-dinja kollha għall-istatwa ta' Ġesù ta' 38 metru (125 pied) fil-quċċata tagħha, magħrufa aħjar bħala l-istatwa ta' Kristu Redentur. Din kienet ivvutata bħala waħda mis-Seba' Għeġubijet Ġodda tad-Dinja.
Aċċess
Il-quċċata u l-istatwa jistgħu jintlaħqu permezz ta' triq dejqa, kif ukoll mill-Corcovado Rack Railway li nfetħet fl-1884 u ġiet irranġata fl-1980, jew b'mogħdija għall-mixi fin-naħa tan-Nofsinhar tal-għolja li tibda minn Parque Lage. Is-servizz tal-ferrovija juża tliet karreġġati li jaħdmu bl-elettriku, li bejniethom jesgħu 540 passiġġier fis-siegħa. Il-vjaġġ bil-ferrovija jieħu madwar 20 minuta u jitlaq kull 20 minuta. Minħabba l-kapaċità limitata tagħha għall-passiġġieri, l-istennija biex titla' fl-istazzjon tad-dħul tista' tieħu diversi sigħat. L-iskeda tas-sena kollha hija mit-8:30 ta' filgħodu sas-6:30 ta' filgħaxija.
Mit-terminus tal-ferrovija u t-triq, il-pjattaforma ta' osservazzjoni f'qiegħ l-istatwa tintlaħaq b'223 tarġa, jew b'liftijiet u escalators. Il-ferrovija ta' Corcovado, it-toroq ta' aċċess, u l-pjattaforma tal-istatwa spiss ikunu ffullati għax din hija fost l-attrazzjonijiet turistiċi l-aktar popolari f'Rio matul is-sena kollha.
Attrazzjonijiet
L-aktar attrazzjoni popolta' osservazzjoni fil-quċċata tagħha, li tattira aktar minn 300,000 viżitatur fis-sena. Mill-pjattaforma tal-quċċata, il-veduta panoramika tinkludi ċ-ċentru ta' Rio, Pão de Açúcar, Lagoa Rodrigo de Freitas, il-bajjiet ta' Copacabana u Ipanema, l-iStadium ta' Maracanã, u bosta favelas ta' Rio. F'Rio spiss ikun imsaħħab u l-veduta mill-pjattaforma spiss tkun mgħottija bis-sħab jew biċ-ċpar.
Viżitaturi notevoli li żaru l-quċċata tal-għolja matul is-snin jinkludu lil Charles Darwin, il-Papa Piju XII, il-Papa Ġwanni Pawlu II, Albert Einstein, u Diana, il-Prinċipessa ta' Wales, fost oħrajn.
Corcovado hija mfittxija wkoll għat-tixbit mal-blat. Il-wiċċ tan-Nofsinhar kellu 54 rotta tat-tixbit fl-1992.
Ġeoloġija
Il-quċċata tal-Corcovado hija qisha ħotba kbira tal-granit. Huwa ddikjarat li hija l-ogħla formazzjoni tal-blat ta' dan it-tip fil-Brażil. It-tieni l-ogħla hija Pedra Agulha, li tinsab qrib il-belt ta' Pancas f'Espirito Santo.
Evar Saar
Evar Saar (bil-Võro: Saarõ Evar; twieled fis-16 t'Awwissu 1969) huwa lingwista, ġurnalist, toponomist Estonjan u attivist għal-lingwa Võro. Dar ħafna madwar il-kontea storika ta' Võrumaa u ddokumenta l-ismijiet oriġinali tal-karatteristiċi ġeografiċi ewlenin kollha li sab. B'kollox, ġabar aktar minn 50,000 isem mil-lingwa Võro mitkella fl-Estonja t'Isfel
Baeza
Baeza (ippronunzjata bl-Ispanjol: [baˈeθa]) hija belt u muniċipalità ta' Spanja li tagħmel parti mill-provinċja ta' Jaén, fil-komunità awtonoma tal-Andalusija. Tagħmel parti mill-comarca ta' La Loma.
Baeza hija magħrufa l-iktar għall-uħud mill-aqwa eżempji ppreservati ta' arkitettura Rinaxximentali Taljana fi Spanja. Flimkien ma' Úbeda, tniżżlet fil-lista tas-Siti ta' Wirt Dinji tal-UNESCO fl-2003. L-eks veskovat tal-Viżigoti ta' Baeza għadu sede titolari Kattolika Latina.
Ġeografija
Il-belt tinsab f'xifer irdum fil-Loma de Úbeda li jissepara x-xmara Guadalquivir fin-Nofsinhar mix-xmara Guadalimar fit-Tramuntana.
Storja
xellug|daqsminuri|262x262px|Il-faċċata tal-Palazz ta' Jabalquinto. Il-belt tinsab f'elevazzjoni għolja madwar tliet mili (4.8 km) mix-xatt tal-lemin tax-xmara Guadalquivir fil-Loma de Úbeda. Taħt ir-Rumani, il-belt kienet magħrufa bħala Beatia. Wara l-ħakma tal-Viżigoti, Beatia saret is-sede tal-veskovat ta' Baeza. Mill-bidu tas-seklu 7 inħakmet minn diversi stati Għarab u Berberi matul il-perjodu ta' Al-Andalus, u ssejħet Bayyasa.
Id-djoċesi Kristjana ġiet stabbilita mill-ġdid fl-1127 jew fl-1147 wara l-ħakma tal-belt minn Alfonso VII ta' Kastilja, iżda mbagħad reġgħet inħakmet mill-Almoħadi. Wara l-Battalja ta' Las Navas de Tolosa, Ferdinandu III ta' Kastilja fl-1227 reġa' ħakem il-belt u ta lil Fuero de Cuenca, korp leġiżlattiv, sabiex jiffaċilita l-Ordni Kastiljana u istituzzjonijiet ġodda.
L-iżjed għelejjel importanti kienu dawk taċ-ċereali, ikkomplementati mid-dwieli, iż-żebbuġ u l-lewż. Is-siġar taż-żebbuġ, xejn x'jaqsam mal-monokultivazzjoni ta' llum il-ġurnata, batiet mis-seklu 15 'il quddiem minħabba l-kultivazzjoni tas-sumak.
Id-djoċesi ta' Baeza saret ħaġa waħda ma' Jaén fl-1248 jew fl-1249, iżda iktar 'il quddiem reġgħet inqatgħet għaliha bħala sede titolari tal-Knisja Kattolika Rumana. Flimkien magħha ġiet stabbilita wkoll l-università, li sawret il-personalità kulturali tal-belt matul is-sekli ta' wara. Barra minn hekk, żewġ familji setgħana, Benavides u Carvajales, ikkompetew bejniethom għall-poter u ddeterminaw l-evoluzzjoni storika tal-belt, li kienet tirrikjedi l-intervent ta' Isabel I ta' Kastilja fl-aħħar tas-seklu 15.
Sal-bidu tas-seklu 16, il-ġurisdizzjoni ta' Baeza kienet estiża lil hinn mill-belt proprja sal-villaġġi ta' Begíjar, Lupión, Ibros, Rus, Vílchez, Bailén, Baños, Linares u Castro. daqsminuri|265x265px|Il-Funtana ta' Santa Marija. Is-seklu 16 kien l-epoka tad-deheb ta' Baeza (u ta' Úbeda fil-qrib). Il-belt saret sinjura permezz ta' diversi industriji, b'mod partikolari tat-tessuti, u l-familji nobbli, li kellhom konnessjonijiet tajbin mal-istat Imperjali Spanjol. Huma qabbdu arkitetti ewlenin ta' dik l-epoka (inkluż Andrés de Vandelvira) biex jiddisinjaw il-katidral, il-knejjes, il-binjiet pubbliċi u l-palazzi privati bl-istil Taljan li tant kien moda dak iż-żmien. Il-binja tal-università tal-belt tmur lura għall-1533. L-importanza tal-belt naqset fis-seklu 17, u l-unika industrija li kien għad fadal kienet tikkonsisti mill-produzzjoni lokali tal-qmuħ u taż-żejt taż-żebbuġa. Peress li nbnew inqas strutturi ġodda matul dan il-perjodu, dan wassal għall-preservazzjoni tal-legat Rinaxximentali tal-belt. L-università ngħalqet għal xi żmien qabel ma reġgħet infetħet sas-seklu 19 bħala seminarju. Fis-snin 70 tas-seklu 19, il-popolazzjoni kienet tlaħħaq madwar 11,000 ruħ; matul il-ftit deċennji ta' wara nbniet il-linja ferrovjarja Linares–Almeria fil-qrib u l-popolazzjoni tal-belt kibret għal 14,000 ruħ sal-1900.
Sit ta' Wirt Dinji
daqsminuri|It-torri tal-kampnar tal-Katidral ta' Baeza. Il-Kumplessi Monumentali Rinaxximentali ta' Úbeda u Baeza ġew iddeżinjati bħala Sit ta' Wirt Dinji tal-UNESCO fl-2003.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Attrazzjonijiet prinċipali
Baeza għadha tospita diversi binjiet pubbliċi fini:
Trasport
Baeza tinsab 327 kilometru (203 mili) fin-Nofsinhar ta' Madrid bl-awtostrada. L-istazzjon ferrovjarju Linares–Baeza ta' RENFE jinsab 15-il kilometru (disa' mili) 'il bogħod lejn il-Lbiċ; jagħmel parti mil-linja ferrovjarja Linares-Almeria. Hemm konnessjonijiet bil-karozza tal-linja lejn Granada, Málaga u Madrid. Granada (132 km jew 82 mil 'il bogħod) u Málaga (241 km jew 150 mil 'il bogħod) huma l-eqreb ajruporti internazzjonali.
Ġemellaġġ
Baeza hija ġemellata ma':
Skozja
L-Iskozja huwa pajjiż li jifforma parti mir-Renju Unit. Il-pajjiż jokkupa it-terz ta' fuq tal-gżira tal-Gran Brittanja. Għandu fruntiera mal-Ingilterra lejn in-Nofsinhar u tmiss mal-Baħar tat-Tramuntana lejn il-Lvant, l-Oċean Atlantiku fit-Tramuntana u l-Punent,l-Kanal tat-Tramuntana u mal-Baħar Irlandiż fil-Lbiċ. Minbarra l-parti prinċipali fil-gżira tal-Gran Brittanja l-Iskozja tipposjedi aktar minn 790 gżira, fosthom il-Gżejjer tat-Tramuntana u l-Ebridi.
Mogħdija tal-Ġgant
daqsminuri|289x289px|Il-Mogħdija tal-Ġgant. Il-Mogħdija tal-Ġgant (bl-Ingliż: Giant's Causeway; bl-Irlandiż: Clochán an Aifir) hija żona ta' madwar 40,000 kolonna tal-bażalt mdaħħlin ġo xulxin u li rriżultaw minn żbroff antik ta' fissura vulkanika. Tinsab fil-Kontea ta' Antrim tul il-kosta tat-Tramuntana tal-Irlanda ta' Fuq, madwar tliet mili (ħames kilometri) fil-Grigal tar-raħal ta' Bushmills.
Ġiet iddikjarata bħala Sit ta' Wirt Dinji tal-UNESCO fl-1986 u bħala riżerva naturali nazzjonali mid-Dipartiment tal-Ambjent għall-Irlanda ta' Fuq fl-1987. Fi stħarriġ li sar fl-2005 fost il-qarrejja tar-Radio Times, il-Mogħdija tal-Ġgant ssemmiet bħala r-raba' l-ikbar fost l-għeġubijiet naturali fir-Renju Unit.
L-uċuħ ta' fuq tal-kolonni jiffurmaw qisu taraġ li jwassal minn tarf l-irdumijiet u jisparixxi taħt il-baħar. Il-biċċa l-kbira tal-kolonni huma eżagonali, għalkemm uħud għandhom erba', ħames, seba' jew tmien naħat. L-itwal ilaħħqu għoli ta' xi 12-il metru (39 pied), u l-lava ssolidifikata fl-irdumijiet f'xi postijiet tlaħħaq saħansitra ħxuna ta' 28 metru (92 pied).
Is-sjieda u l-ġestjoni tal-biċċa l-kbira tal-Mogħdija tal-Ġgant u l-Kosta tal-Mogħdija tal-Ġgant, bħala Sit ta' Wirt Dinji tal-UNESCO, hija f'idejn in-National Trust. Is-sit huwa wieħed mill-iżjed attrazzjonijiet turistiċi popolari fl-Irlanda ta' Fuq, u laqa' iktar minn 998,000 viżitatur fl-2019. L-aċċess għall-Mogħdija tal-Ġgant huwa mingħajr ħlas: wieħed mhux bilfors irid jaċċessa s-s-sit miċ-ċentru għall-viżitaturi li jimponi miżata. Is-sjieda tal-kumplament tas-sit hija f'idejn il-Proprjetà tal-Kuruna u diversi sidien tal-art privati.
Ġeoloġija
Bejn 50 u 60 miljun sena ilu, matul l-Epoka Paleoċena, il-Kontea ta' Antrim kienet soġġetta għal attività vulkanika intensiva, meta bażalt imdewweb u ferm fluwidu ppenetra s-saffi tal-karbonat tal-kalċju (magħruf aħjar bħala l-ġibs) u fforma promontorju vulkaniku estensiv. Meta l-lava birdet, seħħet il-kontrazzjoni. Il-kontrazzjoni orizzontali ħolqot xquq b'mod simili għal meta jinxef it-tajn, u x-xquq baqgħu jikbru iktar 'l isfel kif birdet il-massa, u b'hekk iffurmaw strutturi qishom pilastri, li ħolqu qishom konsenturi orizzontali u ssawru fi strutturi msejħa "gallettini ġeoloġiċi". F'bosta każijiet, il-frattura orizzontali rriżultat f'wiċċ fil-qiegħ li huwa konvess, filwaqt li l-wiċċ ta' fuq tas-segment t'isfel huwa konkavu u b'hekk jidħlu f'xulxin u jorbtu tajjeb ma' xulxin. Id-daqs tal-kolonni primarjament ġie ddeterminat mill-veloċità tat-tberrid tal-lava. In-network estensiv tal-fratturi pproduċa l-kolonni distintivi li naraw attwalment. Il-bażalt oriġinarjament kien jagħmel parti minn promontorju vulkaniku kbir imsejjaħ il-Promontorju ta' Thule, li fforma matul l-Epoka Paleoċena.
Sit ta' wirt ġeoloġiku
Bis-saħħa tar-rwol ewlieni tiegħu fl-iżvilupp tal-vulkanoloġija bħala dixxiplina tal-ġeoxjenzi, u b'mod partikolari l-oriġini tal-bażalt, il-blat tal-Epoka Paleoċena tal-Mogħdija tal-Ġgant u tal-Kosta tal-Mogħdija tal-Ġgant ġie inkluż mill-Unjoni Internazzjonali tax-Xjenzi Ġeoloġiċi (IUGS) fost il-lista ta' 100 "sit ta' wirt ġeoloġiku" minn madwar id-dinja li ġiet ippubblikata f'Ottubru 2022.
Sit ta' Wirt Dinji
Il-Mogħdija tal-Ġgant u l-Kosta tal-Mogħdija tal-Ġgant ġew iddeżinjati bħala Sit ta' Wirt Dinji tal-UNESCO fl-1986 u ż-żona ta' lqugħ tas-sit ġiet immodifikata kemxejn fl-2016.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (vii) "Post fejn iseħħu fenomeni naturali tal-għaġeb jew fejn hemm żoni ta' ġmiel naturali u ta' importanza estetika eċċezzjonali"; u l-kriterju (viii) "Eżempju straordinarju li jirrappreżenta stadji importanti tal-istorja tad-dinja, inkluż it-trapass tal-ħajja, il-proċessi ġeoloġiċi kontinwi sinifikanti fl-iżvilupp tat-tipi differenti ta' art, jew il-karatteristiċi ġeomorfiċi jew fiżjografiċi sinifikanti".
Leġġenda
B'mod kumplessiv fil-mitoloġija Irlandiża, Fionn mac Cumhaill mhuwiex ġgant iżda eroj b'ħiliet sovranaturali, kuntrarjament għal dak li tissuġġerixxi din il-leġġenda partikolari. F'Fairy and Folk Tales of the Irish Peasantry (1888), jiġi nnotat li maż-żmien, "l-allat pagani tal-Irlanda [...] ċkienu fuq li ċkienu fl-immaġinazzjoni popolari sa ma saru elfi; min-naħa l-oħra, l-eroj pagani kibru fuq li kibru sa ma saru ġganti". Ma teżisti l-ebda ġrajja pre-Kristjana dwar il-Mogħdija tal-Ġgant, iżda x'aktarx li oriġinarjament jekk kienet teżisti kienet assoċjata mal-Fomorjani (Fomhóraigh); l-isem bl-Irlandiż Clochán na bhFomhóraigh jew Clochán na bhFomhórach ifisser "taraġ tal-Fomhóraigh". Il-Fomhóraigh huma razza ta' ħlejqiet mitoloġiċi tal-mitoloġija Irlandiża li xi kultant kienu deskritti bħala ġganti u li oriġinarjament x'aktarx li kienu parti minn panteon pre-Kristjan.
Turiżmu
L-Isqof ta' Derry żar is-sit fl-1692. L-eżistenza tal-mogħdija tħabbret lid-dinja inġenerali s-sena ta' wara permezz tal-preżentazzjoni ta' dokument lis-Soċjetà Rjali mingħand Sir Richard Bulkeley, membru tal-Kulleġġ tat-Trinità, f'Dublin. Il-Mogħdija tal-Ġgant kisbet attenzjoni internazzjonali meta l-artista minn Dublin Susanna Drury għamlet pitturi tal-post bl-akkwarelli fl-1739; Drury rebħet l-ewwel premju għal dawn il-pitturi li ngħata lilha mis-Soċjetà Rjali ta' Dublin fl-1740 u ġew inċiżi fl-1743. Fl-1765, entrata dwar il-mogħdija dehret fil-volum nru 12 tal-Encyclopédie Franċiża, bis-saħħa tal-inċiżjonijiet ta' Drury; l-inċiżjoni tal-"Veduta mil-Lvant" dehret f'volum ta' pjanċi tal-1768 li ġew ippubblikati għall-Encyclopédie. Fid-didaskalija tal-pjanċi, il-ġeologu Franċiż Nicolas Desmarest issuġġerixxa, għall-ewwel darba fil-karta stampata, li dawn it-tip ta' strutturi kellhom oriġini vulkanika.
Is-sit sar popolari għall-ewwel darba mat-turisti matul is-seklu 19, b'mod partikolari wara l-ftuħ tal-Linja tat-Tramm tal-Mogħdija tal-Ġgant, u wħud mill-fdalijiet tal-kummerċjaliżmu tneħħew biss wara li n-National Trust bdiet tieħu ħsieb is-sit fis-snin 60 tas-seklu 20. Il-viżitaturi jistgħu jimxu fuq il-kolonni tal-bażalt li jinsabu qrib il-baħar, madwar nofs mil 'il bogħod mid-daħla tas-sit.
Ċentru għall-viżitaturi
Il-mogħdija ma kellhiex ċentru permanenti għall-viżitaturi bejn is-sena 2000 u l-2012, peress li l-binja ta' qabel, li nbniet fl-1986, ħadet in-nar fis-sena 2000. Filwaqt li l-approvazzjoni preliminari ngħatat għal żvilupp iffinanzjat pubblikament (iżda ġestit privatament) mill-Ministru għall-Ambjent ta' dak iż-żmien u l-membru tad-DUP Arlene Foster fl-2007, il-finanzjament pubbliku ġie ffriżat minħabba li ġie perċepit kunflitt ta' interess bejn l-iżviluppatur privat propost u d-DUP. Fl-aħħar mill-aħħar, l-iżviluppatur privat irtira l-oġġezzjoni legali għall-pjan iffinanzjat pubblikament, u ċ-ċentru l-ġdid għall-viżitaturi nfetaħ uffiċjalment fl-2012. Il-kostruzzjoni tiegħu ġiet iffinanzjata min-National Trust, mill-Bord tat-Turiżmu tal-Irlanda ta' Fuq, mill-Fond tal-Heritage Lottery u minn donazzjonijiet pubbliċi. Mill-ftuħ tiegħu, iċ-ċentru l-ġdid għall-viżitaturi ngħata reċensjonijiet imħallta minn dawk li żaru l-mogħdija, minħabba l-prezzijiet tad-dħul, id-disinn taċ-ċentru, il-kontenuti tiegħu u l-kollokazzjoni tiegħu ftit 'il bogħod mill-mogħdija. Fl-2018, iċ-ċentru għall-viżitaturi laqa' 1,011,473 ruħ.
Kien hemm ftit kontroversji rigward il-kontenut ta' xi oġġetti eżibiti fiċ-ċentru għall-viżitaturi, li jirreferu għall-veduta kreazzjonista fir-rigward tal-età tad-dinja. Filwaqt li dawn l-inklużjonijiet intlaqgħu mill-President tal-grupp evanġelista tal-Irlanda ta' Fuq, il-Fondazzjoni Caleb, in-National Trust iddikjarat li l-inklużjonijiet kienu jiffurmaw parti żgħira biss tal-wirja u li n-National Trust "tappoġġa bis-sħuħ l-ispjegazzjoni xjentifika tal-ħolqien tal-blat 60 miljun sena ilu". Kampanja online biex jitneħħa l-materjal kreazzjonista ġiet varata fl-2012, u mbagħad, in-National Trust wettqet rieżami u kkonkludiet li għandhom jiġu emendati biex l-enfasi primarja tkun l-ispjegazzjoni xjentifika dwar l-oriġini tal-mogħdija. L-ispjegazzjonijiet kreazzjonisti xorta waħda għadhom imsemmijin iżda ġew ippreżentati bħala twemmin tradizzjonali ta' xi komunitajiet reliġjużi iktar milli spjegazzjoni li tikkompeti fir-rigward l-oriġini tal-mogħdija.
Karatteristiċi notevoli
Uħud mill-istrutturi fiż-żona, peress li kienu soġġetti għal diversi miljuni ta' snin ta' erożjoni, u jingħad li qishom diversi oġġetti, fosthom Orgni u Buz tal-Ġgant. Karatteristiċi oħra jinkludu bosta kolonni bażaltiċi ħomor żgħar li ġew affettwati mill-erożjoni, magħrufa bħala Għajnejn il-Ġgant, li nħolqu bl-iżblukkar ta' ħaġriet bażaltiċi; it-Taraġ tar-Ragħaj; ix-Xehda tan-Naħal; l-Arpa tal-Ġgant; iċ-Ċmieni; ix-Xatba tal-Ġgant u l-Ħotba tal-Ġemel.
Flora u fawna
Iż-żona tal-Mogħdija tal-Ġgant hija post fejn ifittxu l-kenn l-għasafar tal-baħar, bħall-gawwi tat-Tramuntana, iċ-ċiefa, il-margun komuni, il-margun tat-toppu, il-pluverott, il-mus geddumu rqiq u l-mus tal-baħar, filwaqt li l-formazzjonijiet tal-blat affettwati mill-erożjoni jospitaw bosta tipi ta' pjanti, inkluż l-Asplenium marinum, it-Trifolium arvense, ix-Scilla verna, iż-żwien tal-baħar u l-orkidea Coeloglossum viridae. F'Ottubru 2011 intqal li nstabet kolonja ta' stromatoliti fil-Mogħdija tal-Ġgant – sejba mhux tas-soltu, peress li l-istromatoliti normalment jinstabu f'ilmijiet iktar sħan b'kontenut ogħla ta' melħ mill-ilmijiet tal-Mogħdija tal-Ġgant.
Strutturi simili
Il-kolonni bażaltiċi huma karatteristika vulkanika komuni u jeżistu f'diversi skali. It-tberrid veloċi jipproduċi kolonni bażaltiċi iżgħar.
Mario Evaristo
Marino "Mario" Evaristo (twieled fl-10 ta' Diċembru 1908 – miet fit-30 ta' April 1993) kien plejer tal-futbol Arġentin li kien jilgħab bħala midfilder. Kien imlaqqam bħala El Galgo.
Mogħdija tal-Ġgant
Trasport
Il-linja ferrovjarja bejn Belfast u Derry amministrata mill-Kumpanija Ferrovjarja tal-Irlanda ta' Fuq hija kkollegata ma' Coleraine u mal-binarji ferrovjarji bejn Coleraine u Portrush. Lokalment, Ulsterbus tipprovdi konnessjonijiet mal-istazzjonijiet ferrovjarji. Hemm mixja xenika ta' seba' mili (11-il kilometru) minn Portrush biswit il-Kastell ta' Dunluce u l-Mogħdija tal-Ġgant u l-linja ferrovjarja ta' Bushmills.
Mario Evaristo
Karriera
Fl-1932 ħalla lil Boca sabiex jingħaqad ma' Sportivo Barracas fejn magħhom rebaħ it-tliet kampjonat professjonali. L-esperjenza tiegħu mal-klabb damet biss sena, fejn fl-aħħar issieħeb mal-Independiente. Anke mat-tim minn Avellaneda qatta' biss staġun wieħed.
Fl-1935 ittrasferixxa l-Ewropa, speċifikament l-Italja, mat-tim ta' Genoa. Magħhom lagħab 11-il darba u skorja 4 gowls. L-esperjenza mar-rossoblu kienet ukoll waħda qasira, u s-sena ta' wara mar Franza ma' Antibes. Iż-żmien fil-kontinent Ewropew spiċċat mal-klabb ta' Nizza fl-1939.
Hu temm il-karriera tiegħu lura f'art twelidu mal-Independiente.
Internazzjonali
Evaristo lagħab għall-Arġentina 9 darbiet, fejn skorja 3 gowls. Fl-1929, mat-tim nazzjonali hu rebaħ il-Copa América fejn skorja 3 gowls. Is-sena ta' wara ħa sehem fl-ewwel edizzjoni tat-Tazza tad-Dinja li saru fl-Urugwaj. Mal-albiceleste wasal sal-finali u Evaristo kien fost il-ħdax-il plejer li beda fit-telfa ta' 4–2.
Béguinage
Béguinage (bl-Olandiż u bil-Fjamming: Begijnhof) hija kumpless arkitettoniku maħluq mill-beguines domestiċi, li kienu nisa reliġjużi lajċi li kienu jgħixu f'komunità mingħajr ma jieħdu l-voti jew jirtiraw mid-dinja.
Oriġinarjament l-istituzzjoni tal-beguines kienet il-kunvent, assoċjazzjoni ta' beguines li kienu jgħixu flimkien jew qrib ħafna ta' xulxin taħt il-gwida ta' superjura unika, imsejħa pirjola jew madre. Għalkemm normalment ma kinux jissejħu bħala "kunventi", f'dawn l-abitazzjonijiet kienu jgħixu għadd żgħir ta' nisa flimkien: id-djar ta' komunitajiet żgħar, informali u spiss foqra feġġew madwar l-Ewropa wara s-seklu 12. Fil-biċċa l-kbira tal-każijiet, il-beguines li kienu jgħixu f'kunvent kienu jaqblu li jobdu ċerti regolamenti matul is-soġġorn tagħhom u kienu jikkontribwixxu għal fond kollettiv. Fl-ewwel deċennji tas-seklu 13, ħafna tipi akbar u iktar stabbli ta' komunitajiet feġġew fl-inħawi tal-Pajjiżi l-Baxxi: ġew iffurmati béguinages kbar b'bitħa interna li kienu jikkonsistu minn diversi djar għall-beguines mibnija madwar kappella jew knisja ċentrali fejn kienu jsiru l-attivitajiet reliġjużi tagħhom. Spiss dawn kienu jinkludu binjiet funzjonali bħal birrerija, forn, sptar u xi binjiet agrikoli. Bosta minn dawn il-béguinages tniżżlu bħala Sit ta' Wirt Dinji tal-UNESCO. Għall-ħabta ta' nofs is-seklu 13, ir-Re Franċiż Lwiġi IX stabbilixxa béguinage f'Pariġi, li ġiet immudellata fuq il-bèguinages il-kbar b'bitħa interna tal-Pajjiżi l-Baxxi.
Etimoloġija
L-Oxford English Dictionary jikkwota lil Du Cange u jsostni li l-oriġini tal-kelma beguine ġiet minn Lambert le Bègue, "Lambert li Jtemtem", li kien sostenitur bikri tal-moviment li miet għall-ħabta tal-1180.
Deskrizzjoni
Filwaqt li béguinage normalment kienet tkun magħmula minn dar waħda fejn kienu jgħixu n-nisa flimkien, béguinage kbira b'bitħa interna tipika tal-Pajjiżi l-Baxxi kienet tkun magħmula minn bitħa waħda jew iktar imdawra bid-djar, u kienet tinkludi wkoll knisja, infermerija u għadd ta' djar komunali jew "kunventi". Mis-sekli 12 sa 18, kull belt kbira jew raħal kbir fil-Pajjiżi l-Baxxi kellu mill-inqas béguinage waħda: il-komunitajiet naqsu bil-mod il-mod u spiċċaw fix-xejn matul is-sekli 19 u 20. Il-béguinage kienu jkunu mdawra b'ħitan u kienu jkunu sseparati mill-belt jew mir-raħal b'diversi xatbiet, li kienu jingħalqu billejl, iżda binhar il-beguines setgħu jidħlu u joħorġu minnhom kemm riedu. Il-beguines kienu jiġu minn firxa wiesgħa ta' klassijiet soċjali, minkejja li n-nisa tassew foqra kienu jiġu ammessi biss jekk kien ikollhom benefattur għani li kien jipprovdi għall-ħtiġijiet tagħhom. Il-fehim tal-motivazzjonijiet tan-nisa li kienu jmorru jgħixu fil-béguinages inbidel b'mod drammatiku fl-aħħar deċennji. L-iżvilupp ta' dawn il-komunitajiet huwa marbut b'mod ċar mal-preponderanza tan-nisa fiċ-ċentri urbani fil-Medju Evu, iżda għalkemm studjużi iktar bikrin bħall-istoriku Belġjan Henri Pirenne kienu jemmnu li dan is-"surplus" ta' nisa kien ikkawżat mill-ammont ta' rġiel li kienu jmutu fil-gwerra, dik it-teorija ġiet skreditata. Mix-xogħol rivoluzzjonarju ta' John Hajnal, li wera li għall-biċċa l-kbira tal-Ewropa, iż-żwieġ kien isir iktar tard fil-ħajja u bi frekwenza iktar baxxa mit-twemmin preċedenti, l-istoriċi stabbilew li n-nisa waħedhom kienu jittrasferixxu ruħhom fil-bliet żviluppati l-ġodda peress li f'dawk il-bliet kienu jsibu opportunitajiet ta' xogħol. Simons (2001) wera kif il-béguinages iż-żgħar kif ukoll il-béguinages il-kbar kienu jwieġbu għal tali ħtiġijiet soċjali u ekonomiċi tan-nisa, minbarra li kienu joffrulhom ħajja reliġjuża u indipendenza personali, li kienet xi ħaġa diffiċli għal mara dak iż-żmien. daqsminuri|Il-Béguinage tal-[[Santa Marija|Madonna ta' Ter Hooyen, béguinage żgħir ta' Ghent.]]
Fil-Belġju
‡ tindika t-tlettax-il "Béguinages Fjammingi" li ġew iddeżinjati bħala Sit ta' Wirt Dinji tal-UNESCO fl-1998.
Sit ta' Wirt Dinji
Il-Béguinage Fjammingi ġew iddeżinjati bħala Sit ta' Wirt Dinji tal-UNESCO fl-1998.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Chrzanów
Chrzanów hija belt fil-Polonja u tinsab fil-provinċja ta' Małopolskie.
Ħoloq esterni
thumb|300px|left|Chrzanów
FK Sarajevo
Fudbalski Klub Sarajevo huwa klabb tal-futbol professjonali bbażat f'Sarajevo, il-belt kapitali tal-Bożnija u huwa wieħed mill-aktar klabbs popolari fil-pajjiż. Stabillit fl-24 ta' Ottubru 1946, il-klabb kien l-aktar klabb suċċessiv mir-RS tal-Bożnija fl-eks Jugożlavja, billi rebħu żewġ titli tal-Ewwel Kampjonat u spiċċaw il-ħames ta' kull żmien fil-kompetizzjoni. Illum, FK Sarajevo huwa wieħed mill-aktar membri prominenti tal-Premijer Liga, fejn s'issa rebħu żewġ titli tal-kampjonat nazzjonali u erba' titli tat-tazza nazzjonali.
Oriġini
It-tim daħal għall-ewwel darba fl-Ewwel Kampjonat Jugożlav wara li elimina lil klabb ta' Belgrad Sloga. L-ewwel logħba ntemmet fid-dro ta' 3:3 f'Novi Sad, iżda mbagħad rebħu bl-iskor ta' 5:1 ġewwa Sarajevo. It-tim kien relegat wara l-ewwel staġun tiegħu fl-Ewwel Kampjonat, iżda kien promoss lura immedjatament fl-1950. Minn dakinhar, FK Sarajevo lagħbu f'kull staġun tal-Ewwel Kampjonat apparti mill-istaġun 1957-58.
L-ewwel ġenerazzjoni tal-kampjonat
Il-plejer ewlieni ta' Sarajevo fis-snin bikrija kien l-attakkant Asim Ferhatović, imlaqqam Hase, li lagħab mal-klabb mill-1952 sal-1967. Fl-istaġun 1963-64, it-total ta' 19-il gowls tiegħu għamlithu l-aqwa skorer tal-Ewwel Kampjonat, filwaqt li l-klabb spiċċa r-raba post, u fl-istaġun ta' wara spiċċa t-tieni post (taħt Partizan Belgrade) għall-ewwel darba fl-istorja tiegħu.
Sarajevo rebħu l-ewwel titlu tal-Ewwel Kampjonat Jugożlav fl-istaġun 1966-67, b'hekk saru l-ewwel ċampjins mill-Bożnija. Fl-24. ta' Mejju ta' dak l-istaġun, il-klabb ġie miċħud darbtejn hekk kif tilef mal-klabb Kroat Hajduk Split fil-finali tat-Tazza Jugożlava. It-trijonf tal-kampjonat kwalifika lil Sarajevo għat-Tazza taċ-Ċampjins 1967-68, fejn huma lagħbu maċ-Ċiprijoti Olympiakos Nicosia, u rebħu 5:3 bl-aggregat. Fit-tieni rawnd, Sarajevo ġew eliminati 2:1 bl-aggregat miċ-ċampjins eventwali Manchester United tal-Ingilterra, minkejja d-dro ta' mingħajr gowls ġewwa Sarajevo. Il-plejers ta' Sarajevo matul din l-era jinvolvu lil Boško Antić, Mirsad Fazlagić, Vahidin Musemić u Boško Prodanović.
It-tieni ġenerazzjoni tal-kampjonat
Sarajevo kellhom it-tieni perjodu ta' suċċess fis-1970ijiet u t-1980ijiet, immexxija mill-midfilder offensiv Safet Sušić li lagħab mill-1973 sal-1982. Fl-istaġun 1978-79, Susic skorja 15-il gowl u kien imsemmi l-Plejer tal-Istaġun ta' Sarajevo fejn spiċċaw ir-raba' post. Fis-sena ta' wara, is-17-il gowl ta' Susic għenuh jikseb lura t-titlu tal-Plejer tas-Sena, iżda kien ukoll l-aqwa skorer konġunt fil-kampjonat. Il-klabb spiċċa t-tieni post f'dak l-istaġun, seba' punti taħt Red Star Belgrade, madankollu huma kwalifikaw għat-Tazza UEFA 1980-81. Sarajevo kienu eliminati fl-ewwel rawnd mill-klabb Ġermaniż Hamburger SV, fejnu tilfu 7:5 bl-aggregat.
Sarajevo rritornaw fit-Tazza UEFA fl-istaġun 1982-83, huma għelbu lil Bulgari Slavia Sofia 6:4 fl-ewwel rawnd u lil klabb Rumen FC Corvinul Hunedoara 8:4 fit-tieni rawnd, grazzi tar-rebħa ta' 4:0 fit-tieni leg. Fit-tielet rawnd (l-aħħar 16), Sarajevo tilfu l-ewwel leg 6:1 mal-klabb Belġjan RSC Anderlecht, minkejja li rebħu 1-0 fit-tieni leg, huma ġew eliminati miċ-ċampjins eventwali. Sarajevo laħqu l-finali tat-Tazza Jugożlava f'dak l-istaġun, iżda tilfu 3:2 kontra Dinamo Zagreb f'Belgrad.
Sarajevo rebħu it-tieni titlu tal-kampjonat tagħhom fl-istaġun 1984-85, fejn spiċċaw erba' punti fuq il-Kroati Hajduk Split. It-trijonf kwalifika lil klabb għall-ewwel rawnd tat-Tazza taċ-Ċampjins 1985-86, huma tilfu ż-żewġ legs kontra l-klabb Finlandiż FC Lahti.
Wara x-xoljiment tal-Jugożlavja
Il-Gwerra Bożnijaka kmieni fid-1990ijiet waqfet il-futbol kompetittiv fit-territorju, u bħala riżultat FK Sarajevo sar klabb turistiku fl-1993, bi plejers bħal Fuad Muzurović, fost l-oħrajn ma Elvir Baljić, Almir Turković u Mirza Varešanović. Ħafna mill-partitarji tal-klabb, inklużi l-infami Horde Zla ssieħbu fl-armata Bożnijaka u ġġieldu fil-gwerra. FK Sarajevo lagħbu logħba ta' ħbiberija kontra ż-żamma tal-paċi lokali fl-1994, u rebħu 4:1.
Sarajevo spiċċaw it-tieni post fil-Premier League 2006-07, iżda rebħu t-tieni titlu tagħhom fl-istaġun ta' wara, billi għelbu lil Zrinjski Mostar b'vantaġġ ta' tlett punti.
Sarajevo kienu regolari fil-kwalifikazzjoni tal-Europa League fis-seklu 21, iżda għadhom ma waslux għall-fażi tal-gruppi. Barra li rebħu t-titlu fl-istaġun 2006-07, Sarajevo lagħbu fil-UEFA Champions League għall-ewwel darba fil-format attwali tagħha. Huma rebħu liċ-ċampjins Maltin Marsaxlokk 6:0 fl-ewwel leg, eventwalment rebħu 9:1 bl-aggregat. It-tieni rawnd ra lil Sarajevo jegħleb lil Belġjani KRC Genk bil-gowls barra mid-dar, minħabba rebħa ta' 2:1 fl-ewwel leg, għalkemm il-klabb kien eliminat mill-play-off mit-tim Ukrain Dynamo Kiev li magħhom tilfu 4:0 bl-aggregat.
Fl-2004, Safet Sušić, li lagħab għal FK Sarajevo mill-1973 sal-1982, kien ivvutat l-aqwa plejer tal-Bożnija f'dawn l-aħħar ħamsin sena mill-Premji Jubilee tal-UEFA.
Derby ta' Sarajevo
FK Sarajevo għandhom rivalità ma klabb mill-istess belt FK Željezničar, għalkemm ir-residenti tas-snin reċenti tal-klassijiet kollha appoġġjaw iż-żewġ timijiet. Wara l-konflitti, FK Sarajevo kellhom rabtiet mill-qrib mal-politika elitista attwali tal-Bożnija u Ħerżegovina kif għamlet mal-mexxejja muniċipali lokali qabel il-gwerra u FK Željezničar kienu meqjusa mal-klassi tal-ħaddiema, dan id-derby inħoloq biex jirrappreżenta l-"forzi ċentripetali konservattivi".
Mill-15 ta' Mejju 2009, 95 Derbies ta' Sarajevo ntlagħbu fil-kompetizzjoni tal-kampjonat, b'29 rebħa minn kwalunkwe klabb u 37 dros. 32 logħbiet intlagħbu fil-Premijer Liga. FK Sarajevo rebħu 10 darbiet, u Željezničar rebħu 8 darbiet.
Staff tal-kowċing
Sors: Sit uffiċjali ta' FK Sarajevo Aġġornata fil-5 ta' Frar 2022.
Sommarju
Kompetizzjonijiet xolti huma ndikati bil-korsiv.
Tazza UEFA
{|class="wikitable" !Staġun !Kompetizzjoni !Rawnd !Pajjiż !Klabb !Skor !
Klassifikazzjoni
Aġġornata fil-5 ta' Frar 2022. Sors
Roscosmos
alt=L-arma ta' Roscosmos|daqsminuri|L-arma ta' Roscosmos Roscosmos (Russu: Государственная корпорация по космической деятельности «Роскосмос») huwa kif inhi magħrufa il-Korporazzjoni Spazjali tal-Istat fil-Federazzjoni Russa, li topera l-program ta' titjieriet spazjali, l-amministrazzjoni tal-kosmonawti, u riċerka aerospazjali.
L-organizazzjoni originat mill-programm spazjali Sovjetiku mwaqqaf fis-snin ħamsin tas-seklu għoxrin. Roscosmos bħala isem ħareġ wara x- xoljiment tal-Unjoni Sovjetika fl-1991 u l-organizazzjoni ħadet dimensjoni oħra. Inizjalment bdiet bħala l-Aġenzija Spazjali Russa, li ġiet stabbilita fil-25 ta' Frar 1992 u ristrutturata fl-1999 bħala l-Aġenzija Russa għall-Avjazzjoni u l-Ispazju. Fl-2004 saret ristruturazzjoni li permezz tagħha twaqqfet l-Aġenzija Spazjali Federali (Roscosmos). Fl-2015, Roscosmos ingħaqdet mal-Korporazzjoni Magħquda tar-Rokits u l-iSpazju, korporazzjoni tal-gvern, biex terġa' tinnazzjonalizza l-industrija spazjali Russa, u dan wassal għal Roscosmos fil-forma attwali tagħha.
Roscosmos għandu l-kwartieri ġenerali f'Moska, biċ-Ċentru ta' Kontroll tal-Missjoni prinċipali tiegħu fil-belt fil-qrib ta' Korolyov, u ċ-Ċentru ta' Taħriġ tal-Kosmonauti Yuri Gagarin li jinsab fi Belt tal-Istilla f'Moska Oblast. Il-faċilitajiet tagħha jinkludu l-Baikonur Cosmodrome fil-Każakstan, l-ewwel u l-akbar faċilità spazjali fid-dinja, u Vostochny Cosmodrome, li qed jinbena fil-Lvant Imbiegħed Russu fl-Amur Oblast. Id-direttur tal-korporazzjoni minn Lulju 2022 huwa Yury Borisov.
Bħala s-suċċessur ewlieni tal-programm spazjali Sovjetiku, il-wirt ta' Roscosmos jinkludi l-ewwel satellita fid-dinja, l-ewwel titjira spazjali tal-bniedem, u l-ewwel stazzjon spazjali (Salyut). L-attivitajiet attwali tal-korporazzjoni jinkludu l-Istazzjon Spazjali Internazzjonali, fejn hija sieħeb ewlieni. Fit-22 ta' Frar 2019, Roscosmos ħabbret il-kostruzzjoni tal-kwartieri ġenerali l-ġodda tagħha f'Moska, iċ-Ċentru Spazjali Nazzjonali.
Il-Korp tal-Astronawti tagħha huwa l-ewwel wieħed fl-istorja tad-dinja.
Ivan Zammit
Internazzjonali
Ivan lagħab futbol internazzjonali mat-tim nazzjonali Malti, u l-ewwel logħba tiegħu kienet kontra l-Albanija fis-16 ta' Awwissu 1995. Matul il-karriera internazzjonali hu lagħab mill-1995 sal-1999, fejn deher 21 darba, iżda ma skorja l-ebda gowl.
Qalba Neolitika tal-Gżejjer Orkney
daqsminuri|L-abitazzjonijiet skavati f'Skara Brae, l-iżjed villaġġ Neolitiku komplut tal-[[Ewropa.]] Il-Qalba Neolitika tal-Gżejjer Orkney (bl-Ingliż: Heart of Neolithic Orkney) huwa t-titlu ta' grupp ta' monumenti Neolitiċi li jinsabu fil-gżira ewlenija tal-Gżejjer Orkney, l-Iskozja. It-titlu ngħata mill-UNESCO meta dan il-grupp ta' monumenti tniżżel fil-lista tas-Siti ta' Wirt Dinji tal-UNESCO f'Diċembru 1999.
Sit ta' Wirt Dinji
Il-Qalba Neolitika tal-Gżejjer Orkney ġiet iddeżinjata bħala Sit ta' Wirt Dinji tal-UNESCO fl-1999.
Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Komponenti
Dan is-Sit ta' Wirt Dinji tal-UNESCO huwa magħmul minn erba' komponenti:
xellug|daqsminuri|Mappa tas-sit prinċipali. In-Ness ta' Brodgar huwa sit arkeoloġiku bejn iċ-Ċirku ta' Brodgar u l-Ħaġriet ta' Stenness li pprovda evidenza ta' abitazzjonijiet, ħaġriet kbar iddekorati, ħajt enormi tal-ġebel bil-pedamenti, u binja kbira deskritta bħala "katidral" Neolitiku. Għalkemm in-Ness ta' Brodgar mhuwiex parti mis-Sit ta' Wirt Dinji tal-UNESCO, "jikkontribwixxi ferm għall-fehim tas-Sit ta' Wirt Dinji tal-UNESCO" skont Historic Scotland, l-organizzazzjoni li tiġġestixxi l-biċċa l-kbira tas-sit.
L-ewwel applikazzjoni tal-Indiċi tal-Vulnerabbiltà Klimatika għas-Sit ta' Wirt Dinji tal-UNESCO seħħet għall-Qalba Neolitika tal-Gżejjer Orkney f'April 2019.
Úbeda
Úbeda (pronunzjata bl-Ispanjol: [ˈuβeða]) huwa raħal u muniċipalità ta' Spanja li jinsab fil-provinċja ta' Jaén, l-Andalusija.
Ir-raħal jinsab fuq ix-xaqliba tan-Nofsinhar tal-hekk imsejħa "Loma de Úbeda", biċċa art bejn il-baċiri tax-xmajjar Guadalquivir u Guadalimar.
Dan ir-raħal flimkien mar-raħal ġar ta' Baeza gawdew patrunaġġ estensiv fil-bidu tas-seklu 16 li rriżulta fil-kostruzzjoni ta' sensiela ta' palazzi u knejjes bi stil Rinaxximentali, li ġew ippreservati. Fl-2003, l-UNESCO ddikjarat iċ-ċentri storiċi u l-monumenti ta' dawn iż-żewġ irħula bħala Sit ta' Wirt Dinji. Skont l-aħħar ċensiment tal-2017, il-muniċipalità għandha popolazzjoni rreġistrata ta' 34,733 ruħ, u b'hekk tikklassifika bħala r-raba' l-iktar muniċipalità popolata fil-provinċja.
Storja
Skavi arkeoloġiċi jindikaw li kien hemm insedjament f'Úbeda qabel Żmien ir-Rumani, bis-saħħa ta' fdalijiet argariċi u Iberiċi. Il-belt kapitali tal-istat Iberiku kienet tissejjaħ Iltiraka u kienet tinsab fuq ix-xmara Guadalquivir, 10 kilometri fin-Nofsinhar tas-sit effettiv tar-raħal attwali. Ir-Rumani u iktar 'il quddiem il-Viżigoti okkupaw is-sit bħala insedjament.
Matul ir-Reconquista, fl-1233, ir-Re Ferdinandu III ħakem ir-raħal għar-Renju ta' Kastilja. Bħala parti minn Kastilja, il-pussess ta' territorji ta' Úbeda żdied b'mod sostanzjali, inkluż l-inħawi minn Torres de Acún (Granada) sa Santisteban del Puerto, kif ukoll irħula bħal Albánchez de Úbeda, Huesa u Canena. F'nofs is-seklu 16, kienet tinkludi wkoll lil Cabra del Santo Cristo, Quesada jew Torreperogil.
Matul is-sekli 14 u 15, id-differenzi bejn in-nobbiltà u l-popolazzjoni lokali xekklu t-tkabbir tar-raħal. Fl-1368, ir-raħal ġarrab xi ħsarat matul il-Gwerra Ċivili Kastiljana bejn Pietru I ta' Kastilja u Enriku II ta' Kastilja. Flimkien ma' ċirkostanzi oħra, dan wassal biex ir-rivalità bejn il-familji de Trapera u de Aranda tiħrax għall-ewwel, u mbagħad ir-rivalità kompliet bejn il-familji de la Cueva u de Molina. Dan in-nuqqas ta' stabbiltà ġie solvut meta ħadu t-tmun f'idejhom il-Monarki Kattoliċi: huma ordnaw li l-Alcázar, li kien jintuża min-nobbiltà bħala fortizza, jitwaqqa'.
Úbeda, fil-fruntiera bejn Granada u Kastilja-La Mancha, kienet żona ġeografika ta' lqugħ importanti, u b'hekk il-popolazzjoni kisbet għadd ta' privileġġi uffiċjali mir-rejiet ta' Kastilja, fosthom il-"Fuero de Cuenca", li organizza l-popolazzjoni ffurmata minn nies minn Kastilja u minn León, sabiex jiġu ffaċċjati l-problemi li setgħu jinqalgħu fil-fruntieri. Permezz tal-"Fuero de Cuenca", ġie ffurmat Kunsill popolari, li żviluppa nobbiltà tal-klassi medja, u dan wassal biex il-karigi uffiċjali għoljin ikunu jistgħu jintirtu.
Matul is-seklu 16, dawn il-familji aristokratiċi importanti ta' Kastilja minn Úbeda laħqu l-ogħla karigi fl-amministrazzjoni tal-Monarkija Spanjola. B'mod partikolari, Francisco de los Cobos u n-neputi tiegħu Juan Vazquez de Molina saru Segretarju tal-Istat għall-Imperatur Ruman Sagru Karlu V u Filippu II rispettivament. Il-Viċirè tal-Perù Pedro de Toledo, il-gvernatur tal-Gżejjer Kanarji Juan de Rivera y Zambrana, il-Markiż ta' Messia jew il-Konti ta' Guadiana huma eżempji oħra ta' familji nobbli li kienu jgħixu f'Úbeda f'dan iż-żmien. Bis-saħħa tal-patrunaġġ tal-arti ta' dawn il-familji jikkompetu ma' xulxin, Úbeda sar kalamita Rinaxximentali fi Spanja u minnu l-arkitettura Rinaxximentali nfirxet mar-Renju ta' Sivilja u fl-Amerka. xellug|daqsminuri|249x249px|Il-Bażilika ta' Santa María de los Reales Alcázares. Il-Kappella Sagra tas-Salvatur tad-Dinja u l-Palazz ta' Vazquez de Molina, illum il-Muniċipju, ġew iddisinjati mill-arkitetti Diego de Siloé, Berruguete u Andrés de Vandelvira, fost l-oħrajn. Dan il-perjodu tad-deheb intemm minħabba l-kriżi li faqqgħet fis-seklu 17. Fl-aħħar snin tas-seklu 18, l-ekonomija tar-raħal bdiet tirpilja, bl-għajnuna tal-industriji tal-agrikoltura u tal-manifattura.
Fil-bidu tas-seklu 19, il-Gwerra tal-Indipendenza (din il-gwerra kontra Napuljun spiss tissejjaħ "Gwerra Peniżolari" wkoll) reġgħet ikkawżat telf ekonomiku kbir, u r-raħal ma reġax qam fuq tiegħu qabel tmiem is-seklu 19, meta sar bosta titjib tekniku fl-agrikoltura u fl-industrija inġenerali. Saru wkoll diskussjonijiet ideoloġiċi fil-"casinos", li kienu postijiet fejn kienu jsiru diskussjonijiet informali dwar diversi temi.
Sit ta' Wirt Dinji
Il-Kumplessi Monumentali Rinaxximentali ta' Úbeda u Baeza ġew iddeżinjati bħala Sit ta' Wirt Dinji tal-UNESCO fl-2003.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Ekonomija
daqsminuri|270x270px|L-għelieqi tas-siġar taż-żebbuġ ta' Úbeda. Ir-raħal jinsab qrib iċ-ċentru ġeografiku tal-provinċja ta' Jaén, u huwa s-sede amministrattiva tal-comarca ta' Loma de Úbeda tal-madwar. Huwa wieħed mill-iżjed insedjamenti importanti tar-reġjun, u għandu sptar reġjonali, kulleġġ universitarju li joffri baċellerat fl-edukazzjoni, faċilitajiet ta' apprendiment mill-bogħod, faċilitajiet tal-gvern lokali, uffiċċji tas-sigurtà soċjali, u qrati. Skont l-almanakk ta' Caixa, huwa ċ-ċentru ekonomiku tal-inħawi b'popolazzjoni kumplessiva ta' 200,000 abitant. 29 % tal-impjiegi huma fis-settur tas-servizzi. Frazzjonijiet oħra tal-popolazzjoni huma impjegati fit-turiżmu, fil-kummerċ, fl-industrija u fl-amministrazzjoni tal-gvern lokali. L-ekonomija agrikola hija ffukata l-iktar fuq il-kultivazzjoni taż-żebbuġ u t-trobbija tal-bhejjem tal-ifrat. Úbeda sar wieħed mill-ikbar produtturi u imballaturi taż-żejt taż-żebbuġa fil-provinċja ta' Jaén.
Attrazzjonijiet prinċipali
xellug|daqsminuri|270x270px|L-Hospital de Santiago. L-iżjed karatteristika straordinarja tar-raħal hija l-pjazza monumentali ta' Vázquez de Molina, imdawra b'binjiet Rinaxximentali imponenti bħall-Palacio de las Cadenas (hekk imsejjaħ għall-ktajjen dekorattivi li fl-imgħoddi kien hemm imdendlin mill-faċċata) u l-Bażilika ta' Santa María de los Reales Alcázares. Il-Kappella tas-Salvatur jew Capilla del Salvador inbniet biex tospita l-oqbra tan-nobbiltà lokali. Hemm tiżjin elaborat kemm minn barra kif ukoll fuq ġewwa; pereżempju, fuq ġewwa hemm ħajt diviżorju elaborat bix-xogħol tal-metall, maħdum mill-ħaddied Bartolomé de Jaen. L-Hospital de Santiago, iddisinjat minn Vandelvira fl-aħħar tas-seklu 16, bit-torrijiet tal-kampnari kwadri u l-bitħa Rinaxximentali grazzjuża tiegħu, issa jospita s-Sala tal-Konferenzi tar-raħal. Úbeda għandu wkoll lukanda tat-tip Parador, f'palazz tas-seklu 16 li kien ir-residenza ta' membru għoli tal-kleru ta' dak iż-żmien.